Hvis en spiller ikke har noen liv igjen når de havner på femte plass eller dårligere, er hele spillet over. Poeng blir tildelt på de fire øverste plasseringene i en konkurranse. Første til fjerde plass får henholdsvis ni, seks, tre eller ett poeng. Hvis en spiller gjennomfører tre konkurranser på rad, og havner i samme posisjon hver gang, får denne spilleren ett ekstra liv. Den spilleren med høyest antall poeng etter at alle fem konkurransene er fullført, vinner hele Cupen. Super Mario Kart tilbyr også tre flerspiller-moduser; Mario Kart GP, Match Race eller Battle Mode. Flerspiller-modusene støtter to spillere, og den andre spilleren bruker den nederste halvdelen av skjermen - som vanligvis blir brukt som kart til enkeltspiller-modusene.